**ΚΩΔΙΚΑΣ ΠΟΙΝΙΚΗΣ ΔΙΚΟΝΟΜΙΑΣ**

**ΠΡΟΑΝΑΚΡΙΣΗ – ΠΡΟΔΙΚΑΣΙΑ** : Επιδιώκει με τις ανακριτικές πράξεις (π.χ εξέταση μαρτύρων , παθόντων , κατηγορουμένων , αυτοψία κλπ ) την συγκέντρωση των αναγκαίων **πρώτων** αποδεικτικών στοιχείων , ώστε με βάση αυτά , να βεβαιωθεί εάν διαπράχτηκε ένα αδίκημα – έγκλημα , την εξακρίβωση του δράστη και να αποφασιστεί η εισαγωγή ή μη του κατηγορουμένου σε δίκη .

Είναι μία συνοπτική , πρώτη συγκέντρωση αποδεικτικού υλικού .

**ΑΠΟ ΠΟΙΟΥΣ ΕΝΕΡΓΕΙΤΑΙ ΚΑΙ ΠΟΤΕ :** Ενεργείται από τους γενικούς και ειδικούς ανακριτικούς υπαλλήλους (Αστυνομίας , Πυροσβεστικής κλπ ) και ενεργείται :

Α) Ύστερα από έγγραφη παραγγελία του Εισαγγελέα

Β) Όταν έχουμε αυτόφωρο αδίκημα (πλημ/μα – Κακούργημα)

Γ) Όταν δεν έχουμε αυτόφωρο αδίκημα άλλα απειλείται άμεσως κίνδυνος από την αναβολή ( εάν δεν γίνει δηλ κάποια ροανακριτική πράξη )

**ΚΥΡΙΑ ΑΝΑΚΡΙΣΗ :** Είναι ο ακριβέστερος , η πιο λεπτομερής συγκέντρωση – εξακρίβωση αποδεικτικών στοιχείων για την διαφώτιση της ενοχής του κατηγορουμένου και η καταδίκη του .

**ΑΠΟ ΠΟΙΟΥΣ ΕΝΕΡΓΕΙΤΑΙ:** Για την μεγαλύτερη αμεροληψία και αντικειμενικότητα η κύρια ανάκριση ενεργείται **πάντοτε** από τακτικό ανακριτή .

**ΠΡΑΓΜΑΤΟΓΝΩΜΟΣΥΝΗ:** Είναι η ένορκη γνώμη προσώπου που έχει ειδικές γνώσεις εμπειρίας , τέχνης ή επιστήμης πάνω σε ένα πρόβλημα – θέμα . Τα πρόσωπα αυτά λέγονται πραγματογνώμονες και η εργασία τους πραγματογνωμοσύνη .

**ΑΠΟΔΕΙΚΤΙΚΗ ΔΙΑΔΙΚΑΣΙΑ :** Είναι η διαδικασία – προσπάθεια της ανακάλυψης της ουσιαστικής αλήθειας σχετικά με το έγκλημα που τελέστηκε και τον δράστη .

**ΑΠΟΔΕΙΚΤΙΚΑ ΜΕΣΑ:** Είναι τα μέσα που χρησιμοποιούνται για την απόδειξη των γεγονότων – την ανεύρεση της αλήθειας .

Τα κυριότερα αποδεικτικά μέσα είναι :

1. ΕΝΔΕΙΞΕΙΣ
2. ΑΥΤΟΨΙΑ
3. ΠΡΑΓΜΑΤΟΓΝΩΜΟΣΥΝΗ
4. ΟΜΟΛΟΓΙΑ ΚΑΤΗΓΟΡΟΥΜΕΝΟΥ
5. ΟΙ ΜΑΡΤΥΡΕΣ
6. ΤΑ ΕΓΓΡΑΦΑ

Εκτός από αυτά αποδεκτά γίνονται και η:

1. ΔΑΚΤΥΛΟΣΚΟΠΙΑ
2. Η ΑΝΑΛΥΣΗ ΑΙΜΑΤΟΣ
3. Η ΑΝΑΠΑΡΑΣΤΑΣΗ ΤΟΥ ΕΓΚΛΗΜΑΤΟΣ